ועדת הכספים, כנסת 17, פרוטוקול מספר 863, 2008-07-15 13:25

סטס מיסז'ניקוב: אני פותח את ישיבת ועדת הכספים.

שלמה מולה: אני מציע שאם לא נמצא כאן נציג המשרד, לא נעלה את הפנייה לדיון.

סטס מיסז'ניקוב: בדרך כלל זה מה שאנחנו עושים.

סטס מיסז'ניקוב: פנייה מספר 226א' ו-227א' – משרד החינוך

זאב אלקין: אני מתנגד להעברה.

ניסן סלומינסקי: אם הוא יבקש רביזיה, אני בעד להפיל את הרביזיה.

ראובן ריבלין: נעזוב את זה ונחזור לזה אחר כך.

סטס מיסז'ניקוב: פנייה מספר 237 ו-238 – תקשורת

ליאת ניקריטין: הפנייה נועדה להוסיף שני מיליון שקלים גם מתקציב הפיקוח של משרד התקשורת, הרדיו ותכנים באינטרנט, וגם לעידוד קליטת בני מיעוטים במשרדי ממשלה, לפי החלטת הממשלה, ותקצוב התקנים.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 237 ו-238 – אושרה

ליאת ניקריטין: הפנייה הזאת היא פניית השלמה להעברת עובד ממשרד האוצר למשרד ראש-הממשלה.

ליאת ניקריטין: פנייה מקבילה כבר אושרה.

ליאת ניקריטין: מדובר בעובד שמועסק בפועל במשרד ראש-הממשלה ואנחנו רוצים להעביר אותו לתקנים של המשרד ושהמצבת תייצג את עובדי המשרד.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 239ג' ו-240ג – לא אושרה

ענת משה: כמו שאתם יודעים העברנו עודפי תקציב כבר לפני מספר חודשים.

ענת משה: נציבות שירות המדינה הייתה בעבר בסעיף תקציבי של משרד האוצר ובמסגרת זו הועברו עודפים למשרד האוצר.

ענת משה: נציגות שירות המדינה עברה לסעיף תקציבי של משרד ראש-הממשלה והפנייה הזאת נועדה לעשות את ההסטה של העודף.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 243ב' ו-244ב' – לא אושרה

נסים מזרחי: תקציב התפעול של הנציגות פשוט תקוע בגלל העברה טכנית של העודפים.

נסים מזרחי: כל שירות המדינה כן קיבל את העודפים ואנחנו תקועים בדברים מאוד אלמנטריים בסעיפי אחזקה וסעיפי טיפול.

ראובן ריבלין: של הנציבות עצמה?

ראובן ריבלין: ביטוח בריאות יש לעובדים?

ראובן ריבלין: האוצר לקח 75 מיליון שקלים מישראל.

נסים מזרחי: כן, אבל זה לא קשור לנציבות.

נסים מזרחי: זה לא עניין של הנציבות.

סטס מיסז'ניקוב: אנחנו הצבענו.

סטס מיסז'ניקוב: השר רוצה למסור לנו הצהרה ולאחר מכן נמשיך.

סטס מיסז'ניקוב: ההצהרה היא לגבי מועצת ההימורים.

גאלב מג'אדלה: אני מודה ליושב-ראש על ההזמנה ובוודאי לחברי הוועדה שהסבו את תשומת לבי לגבי נושא תקציב מועצת ההימורים.

גאלב מג'אדלה: אם תאמרו לי לחתום, אני מוכן לחתום, אין לי בעיה, אבל אני מתעקש לא לחתום על התקציב.

גאלב מג'אדלה: כתבתי גם מכתב מסודר מה-16 ביוני גם ליושב-ראש וגם לחברי הוועדה.

גאלב מג'אדלה: אני מעלה את הסיבות למה אני חותם על תקציב מועצת ההימורים.

גאלב מג'אדלה: עם כל הכבוד, אני אומר לכם בגלוי מה שאמרתי גם בתקשורת וגם מה שאמרתי למועצת ההימורים, שהמצ'ינג הזה נועד כדי שלערים החזקות ימשיכו לקום מתקנים ולפריפריה ולישובים הקטנים לא יקומו מתקנים.

גאלב מג'אדלה: מאיפה תביא חצור הגלילית מצ'ינג של 30 ו-40 אחוזים?

גאלב מג'אדלה: אז מגרש משולב שעולה 800 אלף שקלים, לעולם לא יקום שם.

גאלב מג'אדלה: מגרש משולב בחצור הגלילית, תאמינו לי שמאות בני נוער ישתמשו בו כל יום במקום שילכו לכל המקומות שאנחנו לא רוצים שילכו.

גאלב מג'אדלה: זה חל גם על רהט, גם על ירוחם, גם על הגליל וגם על הנגב.

גאלב מג'אדלה: אמרתי להם שיעשו מדיניות העדפה מתקנת, גליל, נגב מערבי, תורידו את המצ'ינג לפי מצב סוציו-אקונומי של ישובים, איזשהו דבר ראוי על פי כל הקריטריונים והנורמות המקובלות.

ראובן ריבלין: חלק מהתקציב יהיה ללא מצ'ינג בגלל חוסר האפשרות של הרשויות המקומיות.

גאלב מג'אדלה: מקובל.

גאלב מג'אדלה: תקציב שהולך לספורט קטן, תקציב הכנסות עולה באחוזים.

גאלב מג'אדלה: כאשר ההכנסות עלות, הכסף שהולך לספורט צריך לעלות אבל הוא יורד וזה מופיע כאן במספרים.

גאלב מג'אדלה: אמרתי להם שבמצב כזה אני לא יכול לחתום על התקציב שלהם.

גאלב מג'אדלה: כל השנים חגגתם, לא היו להם שרי ספורט שהבינו בעניין, אבל עכשיו יש שר ספורט שיושב על זה כל היום.

גאלב מג'אדלה: לא יכול להיות שההכנסות של מועצת ההימורים יעלו במיליונים והכסף שהולך לספורט נטו ירד ותקציב הפרסום פתאום עולה.

גאלב מג'אדלה: שאלתי אותם מי נהנה מהפרסום הזה.

גאלב מג'אדלה: כל פעם התקציב עולה ועולה.

גאלב מג'אדלה: הוא עולה באחוזים גדולים ולא בסכום של 200 אלף שקלים אלא במיליוני שקלים.

גאלב מג'אדלה: זאת האשמה חמורה ולא קלה, אבל אמרתי להם את זה בפנים.

גאלב מג'אדלה: לכן ראיתי צורך לבוא לוועדה ולומר את הדברים וזה בנוסף למכתב שהגיע אליכם והוא מפורט ומסודר מה-16 ביוני.

גאלב מג'אדלה: אם תאמרו לי לחתום, אני חותם עכשיו במעמד הזה, אבל אלה תביעות לגיטימיות.

גאלב מג'אדלה: מועצת ההימורים צריכה להיות מונחית על ידי שר הספורט ושר האוצר.

גאלב מג'אדלה: אמר לי אתמול שר האוצר שהוא מוותר לי על קביעת המדיניות כי הוא סומך עלי.

שלמה מולה: אם אתה קבעת את המדיניות הזאת, אז מה הבעיה?

גאלב מג'אדלה: הם לא מקבלים החלטה בדירקטוריון.

גאלב מג'אדלה: הם ממשיכים לבנות אצטדיון בנתניה ועכשיו רוצים לבנות אולי בתל-אביב.

ניסן סלומינסקי: אני העליתי את הנושא כמה פעמים.

ניסן סלומינסקי: יש כאן שני אלמנטים שהם בעייתיים.

ניסן סלומינסקי: הראשון, עובד גוף בלי אישור תקציבי ומאחר שהגוף הזה הוא גוף סדרתי בנושא הזה, עד כמה אני זוכר מועצת ההימורים, התקציב שלה כל פעם מגיע.

ניסן סלומינסקי: במרץ 2008 הגיע אלינו תקציב לאשר את תקציב 2007 וזה סדרתי.

ניסן סלומינסקי: השנה עשינו לזה סוף במובן הזה שהגיעו לכאן כולם והתחייבו בפנינו כולם, גם הם וגם השר, כי כל אחד טוען טענות אחרות, ועל סמך זה אישרנו בדיעבד את תקציב 2007.

ניסן סלומינסקי: הכוונה הייתה שבמרץ 2008 צריך היה מוגש לנו תקציב ל-2008.

ניסן סלומינסקי: אמר יושב-ראש מועצת ההימורים שהוא הגיש את התקציב בנובמבר 2007, את תקציב 2008, לאישור והם מחכים לאישור.

ניסן סלומינסקי: נכון להיום עומדת להסתיים השנה והסיפור הוא אותו סיפור, ובינתיים מועצת ההימורים ממשיכה לעבוד כאילו לא קרה כלום.

ניסן סלומינסקי: זה דבר שאסור שיקרה.

ניסן סלומינסקי: החלטנו שאנחנו נעצור כל מה שאנחנו יכולים כדי להכריח את כולם להגיע לאיזה סיכום.

גאלב מג'אדלה: אני בעד שתעצור.

ניסן סלומינסקי: כרגע אנחנו מביעים עמדה, שיגיעו למצב שייתנו לנו תקציב 2008 או שיפסיקו לעבוד ולא יחלקו אף אגורה.

ניסן סלומינסקי: לא יכול להיות מצב כזה שממשיכים לעשות, וזה סדרתי ובניגוד להתחייבויות שהתחייבו כאן.

ניסן סלומינסקי: אנחנו רואים את כל מה שקורה שבמועצת ההימורים אין מנכ"ל, אין יושב-ראש, ואני אומר שזה דבר שלא יכול להיות.

ניסן סלומינסקי: כשמתחילים קצת לבדוק, כל אחד זורק האשמות על השני, זה אומר כך והשני אומר כך.

ניסן סלומינסקי: לכן אמרנו שצריך שיהיה כאן דיון מסודר.

ניסן סלומינסקי: אנחנו עושים את הדיון עכשיו במסגרת העברה תקציבית, אבל לא זאת המטרה אלא מטרת העיכוב בהעברה התקציבית היה להביא לתשומת לב שיהיה דיון מסודר, יבואו אנשי מועצת ההימורים ואני הספורט, חברי הדירקטוריון כי הם דירקטוריון חצי עצמאי, למרות שאני לא יודע מה בדיוק המעמד שלו אבל אני מניח שהוא חצי עצמאי, יבוא השר, יבואו נציגי האוצר, יתקיים דיון ובסופו של דבר נצא מזה.

ניסן סלומינסקי: אין לי מטרה לעכב את ההעברה אלא המטרה הייתה להגיע למצב שבגין זה יתקיים דיון אבל בזמן הקרוב ושיהיה תקציב מסודר.

ניסן סלומינסקי: אני כרגע לא מביע עמדה כי אנחנו לא שומעים את הצדדים, אבל אני רוצה שיהיה משהו כי מה שקורה היום זאת הפקרות בניגוד לכל הסיכומים.

גאלב מג'אדלה: מצדי, הדיון יכול להתקיים בשבוע הבא.

ראובן ריבלין: מועצת ההימורים ועצמאותה זה דבר שבא לידי ביטוי בכך שהקמנו את המועצה, אבל את המועצה הקמנו בכפוף לכך שהשר הממונה יחד עם שר האוצר יחתמו על התקציב שלה.

ראובן ריבלין: זאת אומרת, יש לשר SAY.

ראובן ריבלין: אנחנו יכולים להתערב בשיקול דעת של השר רק כאשר השר מבקש מהם לעשות דבר שלא ייעשה, אבל אם העמדה של השר היא ברורה, אנחנו צריכים לתמוך בעמדת השר כי אנחנו צריכים רק לראות שאין פה איזה שהן חריגות.

ראובן ריבלין: אני מציע, לפי מה שאמר חבר הכנסת סלומינסקי, להביא אותם לכאן ולשאול אותם מדוע הם חושבים שהדרישה של המשרד היא לא דרישה לגיטימית.

ראובן ריבלין: נאמר להם שאם הם לא יקבלו את הדרישה הזאת, שעל דעתנו היא ציבורית ממדרגה ראשונה, שלא רק מדברים על פריפריות אלא גם עוזרים, אם הם לא יקבלו, לא נאשר להם את התקציב והם גם לא יפעלו.

ראובן ריבלין: צודק חבר הכנסת סלומינסקי שלא יכול להיות מצב שבו אנחנו באופן טבעי מאפשרים לגוף כמו מועצת ההימורים לפעול כאשר אין לו תקציב מאושר.

אבישי ברוורמן: אני חושב שאכן צריך לכנס דיון ושיתקיים דיון רציני.

אבישי ברוורמן: תמיד הדיונים האלה באים אגב אורחא, פותרים כמה בעיות, רושמים את הפרוטוקול והולכים הביתה.

אבישי ברוורמן: כאן יש בעיה מאוד רצינית לגבי ההתנהלות ויש כל מיני דעות לגבי עצמאות, דרך וכולי.

אבישי ברוורמן: צריך להיות דיון אמיתי.

גיא אטיאס: בנושא המועצה להסדר ההימורים, הם מקבלים אוטומטית 1 חלקי 12 מהתקציב של השנה הקודמת.

גיא אטיאס: הנושא הופך להיות קריטי ואקוטי ועוצרים את הגוף רק אחרי שנגמרת שנת תקציב שלא אושרה ולא מאשרים להם תקציב של שנה לאחר מכן, כך שאין לי מה לתת 1 חלקי 12.

ראובן ריבלין: כך יהיה ב-1 בינואר 2009.

ניסן סלומינסקי: או שיש גידול והם רוצים לחלק יותר מ-1 חלקי 12.

גיא אטיאס: נכון אבל נכון להיום הגופים מקבלים 1 חלקי 12 מהתקציב לפי הממוצע של השנה האחרונה.

גיא אטיאס: כלומר, השוט האמיתי על המועצה הוא רק כאשר שתי שנות תקציב לא מאושרות.

ניסן סלומינסקי: את החשבון הזה עשינו בתחילת 2008 ואמרנו שלא רוצים לאשר את 2007 בגלל זה.

ניסן סלומינסקי: התחייבו בפנינו והבטיחו לנו ולכן הלכנו על זה.

שלמה מולה: אני חושב שמה שמתואר כאן הוא תיאור שערורייתי.

שלמה מולה: אני לא יכול להאמין איך יכול גוף כזה להתנהל בתקציב של 1 חלקי 12 ואף אחד לא צועק ולא שואל.

שלמה מולה: אני חושב שמה שאמר השר אלה הם דברי טעם.

שלמה מולה: אני חושב שחתירה לשוויון, זה דבר ערכי ולכן לדעתי צריך לקבל את דעתו.

סטס מיסז'ניקוב: אם השר יעזור לחצור, אני בעד.

גאלב מג'אדלה: ולכל המקומות כמוה.

ראובן ריבלין: הוא נתן אותה כדוגמה.

זאב אלקין: מהיכרותי עם השר, אני יודע אפשר לסמוך עליו, הוא עשה שיעורי בית טובים והוא ידע איזו דוגמה להביא.

גאלב מג'אדלה: בצפת, במיליון שקלים אתה משקם מגרש כדורגל ומגרש משולב לתפארת, במקום להשקיע 30 מיליון שקלים בעוד מתקן.

סטס מיסז'ניקוב: אדוני השר, תודה רבה.

סטס מיסז'ניקוב: במעמד שלך נאשר לך את הפנייה התקציבית.

סטס מיסז'ניקוב: ה צ ב ע ה

גאלב מג'אדלה: אני מוכן בשבוע הבא לקיים את הדיון.

גאלב מג'אדלה: יושב כאן ראש עיריית אילת.

גאלב מג'אדלה: באתי אליו בתחילת הכהונה שלו וביקשתי ממנו שיוציא את פרוטוקול הישיבה שלי עם קודמו לראשות העיר.

גאלב מג'אדלה: שיראה מה אמרתי לפני ארבע שנים על אילת, על עקבה ואיזו סכנה מחכה לאילת אם לא יתעוררו ברמה הלאומית.

גאלב מג'אדלה: אם אני אתן לו מחר מיליון שקלים, זה לא יפתור לו שום בעיה.

סטס מיסז'ניקוב: תן לו, הוא כבר ימצא מה לעשות בזה.

גאלב מג'אדלה: לפני ארבע שנים אמרתי לו שיש לאילת סכנה קיומית.

סטס מיסז'ניקוב: יש שם הוקי קרח.

סטס מיסז'ניקוב: ראיתי את היסודות.

גאלב מג'אדלה: תודה רבה לכם.

זאב אלקין: בנושא החינוך.

זאב אלקין: במסגרת הפשרה אליה הגעתי עם חבר הכנסת ניסן סלומינסקי, החלטנו שקודם נצביע על ההעברה 286 ו-287 שאני אבקש שתדחו ואז אני אתמוך באותה העברה תקציבית קודמת.

סטס מיסז'ניקוב: אנחנו ממשיכים.

ראובן ריבלין: הקלות במסים לדיפלומטים.

ראובן ריבלין: דחינו את זה בישיבה הקודמת.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 245ב' – לא אושרה פנייה מספר 282 ו-283 – משרד הפנים

ראובן ריבלין: אין נציג.

סטס מיסז'ניקוב: פנייה מספר 284 ו-285 – משרד החינוך

ריקי ארמן: השכלה גבוהה.

זאב אלקין: זה המיגון של מכללת ספיר.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 284 ו-285 – אושרה פה אחד

זאב אלקין: את זה אני מבקש לעצור.

ריקי ארמן: מדובר בהעברת התקציב שנוגע לביקורת תמיכות, ממשרד החינוך למשרד האוצר.

ריקי ארמן: ביקורת שהחשב הכללי מבצע על התמיכות שניתנות.

ניסן סלומינסקי: אל תצביע על זה.

סטס מיסז'ניקוב: פנייה מספר 288 – בתי הדין הרבניים

ענת משה: שינויים בתקציב בתי הדין הרבניים.

ענת משה: אין שינוי בגג של התקצוב בתי הדין.

ראובן ריבלין: 850 אלף שקלים?

ענת משה: אין שינוי בגג אלא יש הסטה מההנהלה לטובת האמרכלות, הסטה פנימית שהמשרד מבקש לבצע.

ניסן סלומינסקי: של בתי הדין?

ענת משה: בבתי הדין, בתקציב בתי הדין הרבניים.

ניסן סלומינסקי: זה לא יוצא ממסגרת בתי הדין.

ענת משה: לא, אמרתי.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 288 – אושרה

קרן שפר: יש כאן בקשה תקציבית שלא משנה את הגג של המשרד.

קרן שפר: 400 אלף שזה בערך 50 אחוזים מהבקשה, להעביר לתחום של מחקר ופיתוח של אנרגיה סולרית.

ראובן ריבלין: לתמיכה אחרת של מישהו שהוא עוזר לשר התשתיות.

קרן שפר: לא.

קרן שפר: זה לא נכון.

קרן שפר: זה לא לייעוץ.

קרן שפר: לוקחים את זה לייעוץ והולכים לעשות מחקר לנושא מיזוג סולרי.

ראובן ריבלין: ואתם שוכרים את שירותיהם של אנשים שאתם רוצים.

קרן שפר: לא, אנחנו מוציאים מכרזים כמו כל משרד אחר.

קרן שפר: זה תקין לחלוטין.

ניסן סלומינסקי: זה לייעוץ?

קרן שפר: לא, מוציאים מהייעוץ ומעבירים לצורך בחינת מיזוג סולרי.

ניסן סלומינסקי: כלומר, אתם לוקחים יועץ שיבחן את הנושא.

קרן שפר: כן.

ראובן ריבלין: רק במכרז כמובן.

סטס מיסז'ניקוב: אנחנו מצביעים.

סטס מיסז'ניקוב: פנייה 294א' – לא אושרה

סטס מיסז'ניקוב: אם הוא הגיש רביזיה, לא דנים בה.

ניסן סלומינסקי: זה לא אושר והוא הגיש רביזיה.

ראובן ריבלין: הוא לא כאן.

סטס מיסז'ניקוב: אבל הוא הגיש רביזיה כדי שנאשר את זה.

סטס מיסז'ניקוב: בואו נבחן את זה.

דוד שטיינמץ: שינויים פנימיים שנובעים כתוצאה מעודפים שחולקו לא נכון וזה לטובת הקרן למחקר ופיתוח תעשייתי במדען הראשי, לטובת חונכויות ולטובת מאגדים.

ניסן סלומינסקי: חונכות זה 500 אלף שקלים.

ניסן סלומינסקי: לוקחים 14 מהטבות לעידוד השקעות הון.

דוד שטיינמץ: לא, לא לוקחים 14.

ניסן סלומינסקי: חונכות זה חצי מיליון שקלים.

דוד שטיינמץ: ההטבות זה מענקים שנתנו לטאוור.

דוד שטיינמץ: במענקים לטאוור אין עניין של עודפים.

דוד שטיינמץ: בטעות התקבלו שם עודפים שהיו צריכים להיות במקורות אחרים והם עברו כולם למדען הראשי.

סטס מיסז'ניקוב: לתעשייה בצפון ובדרום?

סטס מיסז'ניקוב: לוקחים מהדרום ושמים את זה בתמיכה בתעשייה, אבל איפה?

דוד שטיינמץ: לטיפול ממוקד בעכו ובלוד, למילוי התחייבויות עבר.

דוד שטיינמץ: יש את הנושא הזה של עידוד יצואנים קטנים.

דוד שטיינמץ: התקציב שם הוא 18 מיליון שקלים.

סטס מיסז'ניקוב: אנחנו מצביעים על הרביזיה.

סטס מיסז'ניקוב: הרביזיה עברה

סטס מיסז'ניקוב: ה צ ב ע ה

סטס מיסז'ניקוב: פנייה מספר 298

דוד שטיינמץ: אותו הדבר.

דוד שטיינמץ: שינויים פנימיים.

ראובן ריבלין: כאן אתה לוקח מהצפון ומעביר לשירותים כלליים.

דוד שטיינמץ: אני מוכן להסביר למה אני לא לוקח.

דוד שטיינמץ: אם תסתכל על הכותרת, אלה עודפים מותנים בהכנסה.

דוד שטיינמץ: בצפון יש את השתתפות משרד ראש-הממשלה וכאשר יש השתתפות משרד ראש-הממשלה ההתחייבות נמצאת במשרד ראש-הממשלה והכסף נמצא שם.

דוד שטיינמץ: העודפים משום מה, הם נתנו לנו את כל העודפים כולל העודפים של השתתפות משרד ראש-הממשלה והיות והסכום הוא קבוע יצא שבסעיף הזה קיבלנו יותר עודפים ובסעיפים אחרים לא קיבלנו את העודפים.

דוד שטיינמץ: השינוי הזה נובע משינוי פנימי.

ראובן ריבלין: אתה רוצה שנצביע?

סטס מיסז'ניקוב: אנחנו מצביעים על הרביזיה.

סטס מיסז'ניקוב: הרביזיה התקבלה

סטס מיסז'ניקוב: ה צ ב ע ה

סטס מיסז'ניקוב: עכשיו אני קורא לרביזיה.

ראובן ריבלין: זה 402 מיליון.

ניסן סלומינסקי: זה ביטחון.

נדב כספי: זאת פנייה שנועדה להקדים 400 מיליון שקלים לתקציב 2009 לצורכי משרד הביטחון.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 301 ו-302 – אושרה

נופיה בכר: מדובר כאן בתוספת תקציבית לשנת 2009, כשליש ממנה, בעיקר לצורך שימור אנרגיה, למחקר ופיתוח, לאכיפה במשק הדלק, הגז והחשמל, למכון הגיאולוגי, למכון לחיפושי נפט.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 303 ו-304 – אושרה

נדב כספי: יש אנדרטה לעולי אתיופיה שמתו בדרך לישראל שהקים משרד הביטחון.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 307 – אושרה

קרן שפר: יש פה פנייה של 13 מיליון שקלים להגדיל תקציב הרשאה להתחייב בגין מענקים לבתי מלון שאושרו על ידי ועדת ההשקעות של משרד התיירות ועברו למרכז ההשקעות.

קרן שפר: כמו כן יש פה פנייה לביצוע שינויים פנימיים.

קרן שפר: יש כאן גם הנצחת השר רחבעם זאבי ז"ל.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 308 – אושרה פנייה מספר 309 – שירותים לקשישים.

זאב אלקין: זה לטובת אסירי ציון.

ניסן סלומינסקי: מה עושים עם מאה אלף שקלים?

סטס מיסז'ניקוב: אנחנו מצביעים.

סטס מיסז'ניקוב: פנייה מספר 309 – אושרה

נח הקר: זאת פנייה יותר טכנית.

נח הקר: מה שקרה בשנת 2007, תאגידי המים והביוב היו בתקציב משרד הפנים בסעיף 58 ובתקציב 2008 הם עברו לסעיף 73.

נח הקר: העודפים המחויבים עברו לסעיף 58 וצריך להתאים אותם לסעיף 73.

ראובן ריבלין: בעניין זה לא איכפת לי להצביע בעד ולא איכפת לי להצביע נגד.

נח הקר: אלה הכל עודפים מחויבים והתחייבויות שיצאו.

סטס מיסז'ניקוב: סיוע מיוחד ליישובי מגזר המיעוטים של 17 מיליון שקלים.

סטס מיסז'ניקוב: פנייה מספר 312 ו-313 – אושרה

סטס מיסז'ניקוב: אין נציג.

ניסן סלומינסקי: 80 שוטרים חדשים.

ניסן סלומינסקי: גיוס 80 שוטרים חדשים.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 316 ו-317 – אושרה

דוד שטיינמץ: מלאי חירום, מל"ח.

דוד שטיינמץ: יש לנו הכנסות ממכירת מלאי שמן של 8 מיליון ו-141 אלף שקלים אותו אנחנו מעבירים לאחזקת מלאי חירום.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 318 – אושרה

סטס מיסז'ניקוב: אין נציג.

נדב כספי: 15 מיליון שקלים ועוד 15 מיליון שקלים בהרשאה להתחייב לצורך הוצאות חירום אזרחיות, כמו מיגוניות ביישובי עוטף עזה.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 330 ו-331 – אושרה

ראובן ריבלין: זה הכל לבירוקרטיה של המשרד.

ראובן ריבלין: אני מתנגד.

שפר: יש פה פנייה להעברה של 1.9 מיליון שקלים, השתתפות משרד הנגב והגליל בשלושה פרוייקטים שהם מתחם לתעסוקה בוואסד גולן, פרוייקט באילת ותוכנית אב לתיירות בחצור הגלילית.

שפר: מדובר במתחם תיירותי חדש באילת כולל גלריות.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 334 ו-335 – אושרה

סטס מיסז'ניקוב: ה צ ב ע ה פנייה מספר 226א' ו-227א' – אושרה

ניסן סלומינסקי: אני מבקש רביזיה ועוד היום אני אומר לך להוריד את זה.

ראובן ריבלין: אל תצביע עכשיו על הרביזיה.

ראובן ריבלין: הפנייה אושרה.

סטס מיסז'ניקוב: תודה.